Publication: Magyar Közlöny
Issue: MK-2004-19 (Year: 2004, Number: 19)
Era: 2004-2010
Section: 2. számú melléklet a 6/2004. (II. 24.) BM rendelethez
Paragraph Index: 255

2. A jelölõ szervezetek, a jelöltek és a listák bejelentéseinek fogadása és nyilvántartásba vétele A jelölõ szervezeteket, a listákat és a listákon szereplõ jelölteket az OVB veszi hivatalosan nyilvántartásba. Az ezzel kapcsolatos feladatokat az OVI végzi a választás-elõkészítõ, illetve a listaajánlást ellenõrzõ számítógépes rendszer segítségével. 2.1. A bejelentések fogadása, a regisztráció és a nyilvántartásba vétel ügyviteli teendõi A jelölõ szervezetek, a listák és a jelöltek nyilvántartásba vételének ügyviteli folyamata két fázisból áll: - az OVI átveszi a bejelentést tartalmazó iratokat, azokat ellenõrzi, majd a számítógépes rendszerben regisztrálja azokat (a továbbiakban: regisztráció). Ezt követi a listaajánlások ellenõrzése; - az OVB a benyújtott iratok alapján döntést hoz a bejelentett szervezet, lista, jelölt nyilvántartásba vételérõl (a továbbiakban: nyilvántartásba vétel). Az OVI teendõi: A jelölõ szervezetek, listák és a jelöltek bejelentéseinek átvételét úgy kell megszervezni, hogy az átvételkor lehetõleg azonnal megtörténhessen a számítógépes regisztráció és - a listaajánlások felülvizsgálatát kivéve - az adatellenõrzés. A bejelentések megtételét megfelelõ formanyomtatványokon kell teljesíteni, ezek hiányában a bejelentõt el kell látni a megfelelõ formanyomtatványokkal és szakszerû segítséget kell nyújtani azok kitöltéséhez. A törvényben elõírt adatok, nyilatkozatok és igazolások megléte a szervezet, lista, jelölt nyilvántartásba vételének feltétele, ezért a bejelentés átvételekor fel kell hívni a bejelentõ figyelmét a hiányzó törvényi kellékek pótlására. A bejelentõ figyelmét fel kell hívni a törvényben nem elõírt adatok esetleges hiányából adódó következményekre. A szervezetek képviselõivel tisztázni kell, hogy a szavazólapokon és a tájékoztatókban fel kívánják-e tüntetni az emblémákat. Ha igen, akkor az emblémát kérni kell. Kérni kell minden jelölttõl nyilatkozatát az SZ1 vagy SZ2 formanyomtatványon, valamint arcképét és önéletrajzát. A listán szereplõ jelöltek fényképei és életrajzai az Internet-en, a tv mûsorában és a nyomtatott kiadványokban megjelennek, ezért ezek hiánya a nyilvánosság elõtt ismertté fog válni. A nyilatkozat, a fénykép és az életrajz átadásának tényét a számítógépes nyilvántartásban jelezni kell. A bejelentés során átvett iratokról átvételi elismervényt (Igazolás a bejelentésrõl) kell adni, feltüntetve az átvett iratokat és az átvétel idõpontját. A megfelelõ formanyomtatványokon tett bejelentéseket a számítógépes rendszerben haladéktalanul, lehetõleg még a bejelentõ jelenlétében regisztrálni kell. A számítógépes regisztráció által szolgáltatott visszaigazolás egy példányát a bejelentõnek át kell adni, illetve meg kell küldeni, a másik példányt a bizonylatokkal együtt irattározni kell. A számítógépes rendszer ügyel arra, hogy azonos nevû szervezetek ne fordulhassanak elõ. Ha a számítógépes rendszer a számítógépes regisztráció során erre utaló jelzést ad - és a bejelentõ nincs jelen, illetve a felhívásra nem ad módosító kiegészítést -, a másodikként bejelentett szervezet nevét annak utolsó karakterén 2-es (ha már volt, 3-as stb.) sorszámmal kell megkülönböztetni, és a számítógépes rendszerben regisztrálni. A választási iroda felhívja a bejelentõ figyelmét a megkülönböztetésre, melyet az elõírt bejelentõ formanyomtatványon kell bekérni. A hivatalos nyilvántartásba vétel az OVB döntésével valósul meg. A nyilvántartásba vételrõl igazolást kell kiállítani, és azt meg kell küldeni a bejelentõnek. Az OVB nyilvántartásba vétellel kapcsolatos döntését, a felmerülõ jogorvoslati igények bejelentését, valamint a bíróság jogerõs döntését a számítógépes rendszerben regisztrálni kell. Az OVI feladata felszólítani a bejelentõt a hibás adatok javítására, a hiányos adatok pótlására. A bejelentõ által szolgáltatott adatváltozásokat a számítógépes rendszerben haladéktalanul regisztrálni kell, és a rendszer által szolgáltatott visszaigazolás (az eredeti és az új állapotot tartalmazó listát összetûzve) egy példányát a választási iratok között kell õrizni. A módosított adatokat tartalmazó listát a bejelentõnek is át kell adni. Adathiány pótlása, hibás adat javítása a nyomdai adatátadás megtörténtéig bármikor, azt követõen a szavazólapok ellenõrzési rendjére figyelemmel végezhetõ. 2.2. A jelölõ szervezetek nyilvántartásba vétele A választáson induló jelölõ szervezeteknek nyilvántartásba kell vetetni magukat, a listaállítás elõtt. A bejelentést az OVB-nél kell megtenni. A bejelentéshez a P1 jelû formanyomtatvány áll rendelkezésre. A jelölõ szervezetek valamennyi adatát az OVI számítógépes nyilvántartásba veszi. A jelölõ szervezet bejelentésével kapcsolatos változtatási igényeket az P1 jelû formanyomtatvány ismételt kitöltésével lehet bejelenteni. A jelölõ szervezet emblémájának a szavazólapon, tájékoztatóban és a médiában történõ megjelenítéséhez a P1 jelû formanyomtatványhoz mellékelni kell a szervezet emblémáját. 2.3. Lista állítása A listát az L1 jelû, valamint a hozzá csatolt kellõ számú L2 jelû formanyomtatványon kell bejelenteni. Jelöltet törölni a bejelentés után is lehet. Ha a listáról egy jelölt kiesik, helyébe a listán soron következõ lép. Ezenkívül a bejelentett listán nem lehet módosítani (új jelölt bejelentése, a kiesett jelölt helyett más jelölt állítása, a bejelentett jelöltsorrend megváltoztatása nem lehetséges). A listával kapcsolatos változtatási igényeket az L3 jelû formanyomtatványon kell bejelenteni. Az L2 jelû formanyomtatvány minden kitöltött jelölt-tételéhez mellékelni kell az SZ1 vagy SZ2 jelû formanyomtatványt, melyre a 2.1. pontban írottakat kell alkalmazni. Az OVI gondoskodik a jelöltek fényképének és önéletrajzának számítógépbe vitelérõl. 2.4. Közös lista állítása A közös listát az OVB-nél az L1 jelû, valamint a hozzá csatolt kellõ számú L2 jelû formanyomtatványon kell bejelenteni. Közös lista állítása és módosítása esetén a listát állító szervezetek képviselõinek egybehangzó nyilatkozatát kell kérni. A választási szervek a közös listával kapcsolatos ügyekben egy kijelölt személyen keresztül tartják a kapcsolatot, ezért ennek a személynek az adatait is meg kell adni a közös lista állításkor. A közös listára egyebekben a 2.3. pontot kell alkalmazni. 2.5. Listasorszám A listasorszám kisorsolásának eredménye az S1 jelû formanyomtatványra kerül, és az OVI gondoskodik a számítógépes rögzítésrõl.

Source: https://magyarkozlony.hu/hivatalos-lapok/f28e0cdd7ec0f1b6488e956c7012f5465c743b09/dokumentumok/1b15eefbbdfd31eb0a2e10d6373075dc3f42e3e5/letoltes